Marcin Banot, ps. "Silesian Spider Man" (rodz. 1988 we Świyntochlowicach) - ślōnski wspinocz, wideobloger. Wloz m. in. na hotel Marriot w Warszawie, Tour Montparnasse, Tour Total, Humber Bridge, wiyrch Djabelskego Młyna we Ślōnskim Wesołym Miasteczku, 363 myjtrōw wysoki radjowy maszt we Donebach, abo na Hotel Silesia bez zicherungu. Ôd urodzynio pōmiyszkuje na Chropocowie (tajla Świyntochlowicōw). 26 listopada 2016 zaczōn kludzić wideobloga "BNT", kery publikowany je na YouTube. Na sztand 3 lipnia 2021 mo sam wciepane 423 filmy, 424 tyśōnce subskrypcyji a 65 milijōnōw wyświytlyń. Dokumyntuje sam swoje żywobycie, rajzy a wspinoczki. Godo zauobycz po ślōnsku.